الدار ديالها ما لابساش حوايجها حوايج الدار ولا بحوايج النعاس اليوم مدخلش عليها مباشرة الى طلبت منها شي حاجة يكون موراكم بيناتكم شي خامية او حجاب هدا المقصود اما الى خرجت لبرا بالإزار ديالها يعني او الجلباب ديالها
صافي انتهى تهضر معاها مباشرة طبعا بالضوابط الشرعية على كل حال هذا ايضا من الأمراض الإجتماعية حنا تكلمنا عليها شحال من مرة نطلبو الله تعالى يرزقنا الصلاح والفلاح اصلاح احوال الأمة
هادي امرأة تشتكي من يعني اخوان زوجها يعني الرجل ديالها مات وخلالها التركة ديالها وضامن ديك التركة عندو ورت فباه هو عاود اللي كان قبل ولكن ما زال ما قسموهش مع خوتو هادي كتسمى فالإرث المناخ
يعني كطلب باش باش خوت راجلها يعطيوها حق راجلها ليها ولولادها يعني داكشي لي وارث وارث راجلها من قبل مبغاوش هاكا قالت الحقيقة من حقها من حقها تطلب داك داك الإرث ديال راجلها فيمن كان
وخصهم ايلا ايلا طلبت هداكشي حقيقة خصهم يتوكلو على الله ويقسمو هاديك القسمة الحق ديالها على كل حال المهم يعني من الناحية القضائية را معروف من الناحية القضائية را الى رفعت القضية للمحكمة را تحكم لصالح هاد المحكمة بشكل سهل
يعني واحد كيتوضا ولكن قالك مزال مكمل الوضو او من بعد الوضو وجد ان جزءا من وجهي بدأ ينشف من الماء وليس وجهه كله هل يجب علينا ان يعيدها علاش ميعاودش
لأنه دابا في الصيف بنادم كاع مازال ما وصل رجليه كيلقى صافي راه وجهو ونشف ولا شي حاجة ماشي مشكل ماشي مشكل نهائيا المهم راه كيتوضا هاد المشكل فوقاش كيكون لما كيكون الإنقطاع
توضا وبقى يدير شي يعني يعني مثلا يعني غسل بعض الأجزاء وقبل ما يغسل مثلا رجليه قاعد كيدير شي شغل قطع الوضو قاعد كيدير شي شغل وقام بكري قالوا الا هاد الشغل طوال بحيث انه نشفوا الاعضاء ديالو خصو يعاود من اللول لكن كيقولوا يعني هاد
العلامة ديال ديال اليبس او انه كينشف يعني كيقولو فواحد الوقت معتدل ما هو صيف ما هو شتا لأنه فالشتا كيتعطل عاد الصيف كينشف دغيا فإذا كيكون فواحد الوقت معتدل هذا ولكن الحالة ديال هذا صاحبنا يعني يعني ماشي هي الإشكال لي
اللي تكلموا عليه الفقهاء بكري ما عندوش مشكل نهائيا واحد عاطل عن العمل وبغا يدير هاد الألعاب ديال ضياع الوقت ديال وهاد وهاد المصائب هادي في الحقيقة الآن تعرف حرب الواقع الملموس انها كتجمع غير لي تالفين هما لي كيتجمعو تما
فلذلك لا يحسن به انه يدير هاد هو زعما من حيت المبدأ كنتكلم حيت المبدأ ماشي حرام الى مكيلعبوش عل الفلوس وماشي قيمار وكدا ولكنهم متلافت للوقت متلافة للعمر مخربة للعقل
اما اذا تبت انه فعلا يعني كاع الأبالسة ديال الحومة كيتجمعوا تما فكيولي حرام لغيره يعني حرام بسد الذريعة يعني بحال السباحة في البحر المختلط السباحة في البحر ماشي حرام ولكن الى كان فيه الحرام كيولي حرام
يعني هذا يرد كلاما ذكرته قبل على كتاب تفسير الأحلام ديال بن سيرين المزعوم لبن سيرين وكيقول بأنه كون فيه امور غامضة يعني ماشي دليل على انه ليس لابن سيرين ولا انه ماشي كتاب صحيح
وجاب ادلة على ان القرآن ايضا فيه امور غامضة ايوا سبحان الله يقارن كتاب الله بكتاب البشر هادي وحدة ثانيا العلم يعني انا تكلمت مرة اخرى بواحد الصنعة كتسمى باين هذا ما عندو شاي خبرة بهادشي هذا ولا الى زعما بغا زعما نتفاهمو غير بالتي هي حسد يجي عندي من بعد
نتقادو على الأمر بين اللاجئين كاين علم سميتو علم التحقيق ماشي لي عند الحديث لا التحقيق المخطوطات يعني صنعة صنعة علم استقل بذاته كيشدو الكتاب باقي مخطوط مزال ممطبوعش عل الماكينة مخطوط
باش انا عندي الحق نقول هاد الكتاب ديال فلان غير لانه فيه ديال فلان لا كل يدعي اصلا بليلة يعني كيمكن واحد واحد مخرف كتب كتاب ونسبو لفلان بحال هداك الإستعداد ليوم الميعاد معمر بالأباطيل دايرين فيه ابن حجر وكتاب الرحمة في الطب بالحكمة دايرينو للسيوطي علاش؟ لأن بن حجر
عندو بزاف ديال المؤلفات والسيوطي مغرق الدنيا بالمؤلفات قاع لي بغا يكدب شي كذبة كيزيدها على السيوطي رحمه الله فلذلك ليس كل ما يعني نسب لمؤلفين في الورق هو ثابت له. فإذا كاين في علم التحقيق كاين واحد الحاجة
سميتها اثبات النسبة الاصل عدم التأليف الاصل عدم التأليف هداك المؤلف بن سيرين ولا لي بغا يكون ماتزادش من كرش مو بهاداك الكتاب اذن من قبل ما يألفو كان معندوش داك الكتاب
ثم الفه اذا الكتاب حادث لابد من البحث عن دليل الاحداث يعني نتبتو بأن هاد الكتاب ديالو باش كيتبت بأن الكتاب ديالو بالكتب ديال الطبقات وكتب الرجال وكتب المرجعية كتسمى البيبيلوغرافية يعني
وغيرو وغيرو كيقولك وا له مصنف اسمه كدا فكتب متلا الرجال يعني لما يدرسو التابعين واتباع التابعين لأن فهاد الطبقة عاش بن سيرين رضي الله عنه ورحمه كيدكرو المؤلفات ديالو فشوف المصادر المعتمدة اذا ذكر ان له هاد الكتاب
ما هو ولكن يعني المصادر لا احد يتحدث عنها حتى لهاد القرون المتأخرة عاد كيقولو كتاب فلان ديال فلان ديال فلان اضف الى هذا ان فيه امور لا يقبلها العقل ولا الشرع
وابن سيرين المنزه عن ان يقول مثل تلك الخرافات ولذلك يعني صعيب جدا صعيب يعني خاص الاثبات انا كنفي ما نجيبش الدليل اللي كيتبتو هو اللي يجيب الدليل لأن الأصل في الأشياء عدم التأليف
من اصل براءة الذمة والذي يثبت الكتاب لأحد يجب ان يثبته بالدليل اما كونو يعني راه فيه غموض وكدا ماشي دليل لا ماشي هدا هو الإشكال. الإشكال يعني اثبتي العرش اولا ثم انقش. وعلى كل حال يعني ثم بعد ذلك
ويعني هذا يعني الاهتمام بالرؤى والاحلام بواحد الشكل زايد انا كنعتابرو مرض نفسي يعني بنادم يهتم بالرؤى والحلام الحلام الحلم صافي يعيش حياتو كلها فالاحلام يعني لا تطلب لذاتها الرؤية كتجي اذا جات جزء من ست واربعين من نبوات لا شك في هذا ولكن راه كتخلي بنادم الى مشى مرض مرض
بهادشي راه كيقعدو بلا شغل بحال داك لي كيقمر كيتسنى فوقاش يجي الربح من هكدا كيبدا يتسنى فوقاش تجي الحلامة لي تفكو من المشكل راه خص بنادم ميعولش على الاحلام والرؤى الا جاتو
الخير راه بشرى تبشرك صافي فيها شي حاجة اللي ماشي هي هاديك قل اعوذ بالله من الشيطان الرجيم وزيد مع الطريق ما كاينش النبي صلى الله عليه وسلم يعني كيدير يعني الرؤية كانت عند
يعني كيدير لها مجلس ويبدا كما يتوهمه بعض الناس هذا لم يكن ابدا ولكن يعني تقع ملي كيوقع لشي صحابي كيجي لعند النبي صلى الله عليه وسلم فيفسرها او يؤوله عليه الصلاة والسلام بما يعني فيه الخير فعلا
ما كنتش ما كانتش قضية الرؤية عمرها ما كانت قضية في السيرة النبوية في حياة النبوة بزاف ديال الناس الآن ردوها يعني كيفسروا بها الحياة ديالهم. يعني في بعض الدروس لأن حقيقة انا طولت فهاد القضية لأنه ولات ولات عقدة هادي
كنعرف دابا شي ناس مرسومين فالذاكرة ديالي بسبب السؤال ديالهم الكثير عندي فينما جيتي تخرج من شي درس يجي يسولني على حلامة على رؤية صافي هذا مريض هذا الرؤية اليوم وغدا وبعد غدا سير تخدم ا صاحبي
حقيقة مشكل يعني هذا كيتشكى من الظاهرة ديال يعني الأعراس اللي ماكيخليوهش الناس ينعسوا حقيقة منكر الله يهديهم الناس اللي بغا يدير العرس يدير العرس ولكن يصدع غير دارو الله يرحم الوالدين وهنيئا لنا نطلبو الله تعالى يجعلو الفلاح والصلاح ويكون خير عندو ان شاء الله الرحمان ولكن حقيقة يعني كتير منهم يؤذون الناس
كيديرو ديك مكبر الصوت ويجهد لو على فوق القياس وماشي غير هادوك يعني بعض التجار خاصة الشباب الله يهدينا ويهديهم يعني كيفرع الحومة كلها بواحد الكاسيطة وهو راه كيبيع شي حاجة يعني راه لعنو شي واحد راه تجيه لعنة
يعني واحد بغا ينعس مريض ولا ما مريضش خدام بغيت نرتاح ا سيدي ما عندي الحق نعس ما تحرمنيش من النعاس واذا ايلا حرمتي من النعاس ودعيت عليك شي دعوة راه كتكون دعوة المظلوم كتكون دعوة المظلوم ولذلك حذاري حذاري انه الواحد
واحد العمل ويجمع فيه الذنوب كتر ما يجمع الحسنات متأديوش عباد الله الله يهديهم حقيقة يعني من اذى الناس هذا حديث صحيح. من اذى الناس في طرقاتهم استحق لعنتهم هادي غي في الطريق
الطريق وتآدي شي واحد في الطريق بأي وسيلة من الإيداع. اما انك يعني تفزعو بسيارتك ولا تفزعو بالطريقة باش كتصاوب السيارة ديالك يعني راه استحق لعناتهم لي دعا عليه الله يستر تجي فيه انا شفت واحد الخطرة لواحد السيد سبحان الله العظيم يعني غادي بواحد السرعة مخيفة
وضوبل شي ناس في السيارة ديالهم دوبلهم يعني فزعهم واحد الصورة تيقول عليك غادي بطيارة حيت انا داك الشيفور مسكين اللي غادي مع دوك المومنين معاه تخلعو ديك ديك التضوبيلة اللي ضروهم وواحد بالغضب وما فاق براسو حتى دعا عليه دعا عليه ماشي دعا معاه زادو واحد
سبحان الله لقاوه ضارب شجرة شتي فالطريق ديال ديال بين مكناس والرباط يعني راه فعلا دعوة المظلوم ليس بينها وبين الله الحجاب لذلك هاد الأمور بنادم اللي ماكيامنش بها راه يعني غادي يلقاها بالملموس فعلا
هدا كيتساءل على الناس لي مكيرفعوش يديهم بالتأمين على الدعاء يجوز يقول آمين وميرفعش يديه ايلا بغا يجوز غير خصو يقول آمين يعني حقيقة لأنه كيصف كيقول يعني كيبداو يشوفوه هنا وهنا
عاود هاديك من قلة الادب كتسمع واحد الدعاء قول امين زعما نتا شبعان من الدعاء مخصكش شي غريب يعني كيوقع بعض الأحيان يعني كيوقع عاود التطرف المضاد يكون انسان معتدل
ما نفرقو بين الكسب والرزق كلام طويل لكن الكلام الأولي انا مبغيتش نقرا كلشي لأن فيه عندو عندو اسئلة سؤال تاني باش منطولوشاي الكسب هو الخدمة ديالك انت والرزق هو ديال الله سبحانه وتعالى لأن الرزق ينسب الى الله ان الله هو الرزاق لكن الذي يكسبه الإنسان
لها ما كسبت وعليكم ما اكتسبتم. يعني الكسب فعل الانسان والرزق فعل الله. اقول قولي هذا واستغفر الله لي ولكم والسلام عليكم ورحمة الله